MacKenzie Intervale Ski Jumping Complex
MacKenzie Intervale Ski Jumping Complex on viiden hyppyrimäen muodostama mäkihyppystadion North Elban kunnassa New Yorkin osavaltiossa Yhdysvalloissa.
Stadionilla on järjestetty vuosien 1932 ja 1980 talviolympialaisten, vuoden 1950 hiihdon MM-kilpailujen, vuoden 1986 hiihdon nuorten MM-kilpailujen sekä ainoiden Hyvän tahdon kisojen talviversion mäkihyppykilpailut ja yhdistetyn mäkiosuudet.
Ensimmäiset rakennelmat mäkihyppyä varten rakennettiin Lake Placidiin vuosina 1904–1905. Nykyisten hyppyrimäkien lähelle rakennettiin vuonna 1917 K20,- K10- ja K5 - Golf hill -luonnonmäet.
Vuonna 1920 rakennettiin ensimmäinen torni, joka oli puinen, hyppyrimäen K-piste oli 35 metrissä. K35 -hyppyrimäen avajaisia vietettiin 21. helmikuuta 1921. Vuonna 1923 hyppyrimäki rakennettiin uudelleen K50 -hyppyrimäeksi.
Vuonna 1927 rakennettiin uusi K60 -hyppyrimäki, jossa oli teräksinen torni. Seuraavana vuonna mäen tornia remontoitiin ja K-piste siirrettiin 61 metriin, vaikkakin vuoden 1932 Lake Placidin talviolympialaisissa K-piste oli 60 metrissä.
Toukokuussa 1977 vanha teräksinen torni purettiin ja paikalle rakennettiin betonista K70- ja K90 -hyppyrimäet, jotka olivat käytössä vuoden 1980 talviolympialaisissa. K70 -hyppyrimäki valmistui joulukuussa 1977 ja K90 -hyppyrimäki valmistui helmikuussa 1979.
Vuonna 1994 remontoitiin kaikkia viittä hyppyrimäkeä. Suurmäen alastulorinteenkumpua muokattiin ja K-piste siirrettiin 114 metristä 120 metriin ja HS-pisteeksi asetettiin 134 metriä. Normaalimäen alastulorinteenkumpua muokattiin ja alastulorinteseen asennettiin muovitus, K-piste siirrettiin 86 metristä 90 metriin ja HS-pisteeksi asetettiin 100 metriä. K48 -hyppyrimäen alastulorinteseen asennettiin muovitus. K35 -hyppyrimäen alastulorinteseen asennettiin muovitus ja K-piste siirrettiin 35 metristä 18 metriin, sekä myös K10 -hyppyrimäen alastulorinteseen asennettiin muovitus. Syksyllä 2011 rakennettiin uusi muovitettu K20 -hyppyrimäki korvaamaan entisen K18 -hyppyrimäen.
Talviolympialaisissa 1932 mäkihyppykilpailun voitti norjalainen Birger Ruud. Talviolympialaisissa 1980 suurmäen kilpailun voitti Jouko Törmänen ja normaalimäen kilpailun voitti itävaltalainen Anton Innauer. Mäkihypyn maailmanmestaruuden vuonna 1950 voitti norjalainen Hans Bjørnstad.
Nuorten maailmanmestaruuden vuonna 1986 voitti italialainen Ivan Lunardi ja joukkuekilpailun Saksa joukkueella F. Brau, Robert Leonhard, Ch. Rimmel ja Dieter Thoma.
Talviuniversiadeissa 1972 normaalimäen kilpailun voitti japanilainen Hideki Nakano. Hyvän tahdon kisoissa 2000 suurmäen kilpailun voitti norjalainen Morten Ågheim ja suurmäen joukkuekilpailun Norja joukkueella Tom Aage Aarnes, Arne Sneli, Tore Sneli ja Morten Ågheim.
Mäkiennätyksen 135,5 metriä on hypännyt Veli-Matti Lindström.
Naisten mäkiennätyksen 125,0 metriä on hypännyt Lindsey Van.
Mäkiennätyksen 105,0 metriä on hypännyt Andrew Osadetz.
Naisten mäkiennätyksen 100,5 metriä on hypännyt Lindsey Van.
Kesämäkiennätyksen 108,0 metriä on hypännyt Peter Frenette.
Naisten virallisen kesämäkiennätyksen 99,0 metriä on hypännyt Atsuko Tanaka, epävirallisen kesämäkiennätyksen 104,0 metriä on hypännyt Tara Geraghty-Moats.
Mäkiennätyksen 57,0 metriä on hypännyt Taylor Hoffman.
Naisten mäkiennätyksen 54,5 metriä on hypännyt Tara Geraghty-Moats.
Kesämäkiennätyksen 47,5 metriä on hypännyt Alexander Madden.
Naisten kesämäkiennätyksen 35,5 metriä on hypännyt Janne Rand.
Mäkiennätyksen 20,0 metriä ovat hypänneet Odd Aarnes, Miles Lussi ja Trent White.
Naisten mäkiennätyksen 20,0 metriä on hypännyt Danielle Lussi.
Kesämäkiennätyksen 18,5 metriä on hypännyt Andrew Bliss.
Naisten kesämäkiennätyksen 15,5 metriä ovat hypänneet Faye Stratford ja Nina Lussi.